*Játék hatályon kívül*

*Törvényalkotás-modellező verseny*

*A Hallgatói Önkormányzat, a Közjogi Kör és az Alkotmányjogi Tanszék szervezésében*

*A verseny szabályai*

Tartalom

[A verseny rövid leírása 3](#_Toc429523056)

[A verseny fordulói 3](#_Toc429523057)

[A határidők 4](#_Toc429523058)

[A csapatok 4](#_Toc429523059)

[A verseny szervezői 4](#_Toc429523060)

[A zsűri 5](#_Toc429523061)

[A szóbeli forduló menete 5](#_Toc429523062)

[Az általános vita 5](#_Toc429523063)

[Módosító javaslatok 5](#_Toc429523064)

[A részletes vita 5](#_Toc429523065)

[Értékelés 5](#_Toc429523066)

[Joganyagok 6](#_Toc429523067)

[Segítők 6](#_Toc429523068)

# A verseny rövid leírása

A verseny célja, hogy betekintést nyújtson a Kar hallgatói számára a törvényhozás folyamatába. A hallgatók a versenyen való részvétellel lehetőséget kapnak arra, hogy az elméleti tudás birtokában a gyakorlatban is megtapasztalják a törvényhozás egyes lépéseit, miközben egy valódi alkotmányjogi problémát járnak körül. A cél, hogy a résztvevő csapatok egy alkotmányjogilag releváns témában koherens érveléssel legyenek képesek a számukra kiosztott szerepet képviselni.

# A verseny fordulói

A jelentkezés lezárását követően a jelentkezők száma szerint a szervezők fenntartják egy 0. forduló szervezésének jogát, melyen egy teszt kitöltésére kerül sor. A teszt az alkotmányjogi tudást feltételező kérdéseken túl a törvényhozással, parlamenti működéssel kapcsolatos általános műveltségi kérdésekből áll. A teszt eredménye alapján kerül kiválasztásra a verseny érdemi részében résztvevő **5 csapat**.

A versenyben a csapatok **frakció**ként vesznek részt. A frakciók a megadott határidőre 5 előre meghatározott téma egyikében **Alaptörvény módosításá**ra irányuló törvényjavaslatot készítenek, melyhez alkotmányjogi tartalommal rendelkező indoklást fűznek. A frakcióvezetők által benyújtott törvényjavaslatok közül az Alkotmányjogi Tanszék és a Közjogi Kör által kerül kiválasztásra az az Alaptörvény módosítására irányuló javaslat, amelyet a szóbeli fordulón tárgyalni fog az Országgyűlés.

Az 5 téma a következő:

1. a plénumon gyakorolható parlamenti ellenőrzés eszközeinek szabályozása
2. alkotmánymódosításra vonatkozó eljárás szabályai
3. az Alkotmánybíróság hatáskörei
4. kétkamarás parlament felállítása
5. az államfő és a végrehajtó hatalom kapcsolata

A **csapatok szerepét** a javaslat kiválasztását követően meghatározzuk a kormánypárthoz való viszonyuk alapján. Az a csapat lesz a kormánypárt, melynek javaslata kiválasztásra kerül. A többi csapat a kormánypárthoz való viszonya alapján lehet: 1. erősen kormánypárti 2. mérsékelt kormánypárti 3. mérsékelt ellenzéki 4. erősen ellenzéki. A szerepek kiosztására sorsolással kerül sor. A csapatoknak a teljes verseny folyamán a megadott szerepnek megfelelően kell eljárniuk, érvelésüket ennek megfelelően kell előadniuk, a javaslattal kapcsolatos **érvényesítendő cél**jukat (pl. módosítással támogatás, elutasítás) zárt borítékban kapják meg.

A kiválasztott törvényjavaslatot, illetve az egyes szerepeket és célokat a szóbeli forduló előtt 2 héttel minden csapat számára megküldik a szervezők.

A törvényjavaslat tárgyalása az **általános vitá**val kezdődik, melyet a **részletes vita** követ.

Az Országgyűlés elnökét, az ülést vezető elnököt a Közjogi Kör/Alkotmányjogi Tanszék adja.

A részletes vitában résztvevő bizottságokról a törvényjavaslat kiválasztása után döntenek a szervezők. A bizottságok (kijelölt bizottság és kapcsolódó bizottságok) közzététele után az egyes frakciók megküldik az egyes bizottságokban résztvevő frakció tagok neveit. Minden bizottságban kötelezően részt kell vennie legalább egy frakció tagnak. Így maximum 5 db bizottság vehet részt a részletes vitában. A bizottság elnökeit a Közjogi Kör adja. A bizottságokban zajlik a módosító javaslatok tárgyalása, melyeket az egyes frakciók a szóbeli fordulót megelőzően előzetesen elkészítenek.

A nap végén az Országgyűlés dönt az Alaptörvény módosítására irányuló javaslat elfogadásáról.

# A határidők

|  |  |
| --- | --- |
| október 9. péntek | Jelentkezési határidő a versenyre |
| (október 12. hétfő | 0. forduló: a teszt megírásának időpontja |
| október 14. szerda) | A teszt eredményeinek megküldése, a kiválasztott csapatok neveinek közzététele |
| október 24. szombat | Alaptörvény módosítására irányuló törvényjavaslat megküldése |
| október 27. kedd | A kiválasztott törvényjavaslat megküldése a frakciók számára |
| november 13. péntek | Szóbeli forduló |

# A csapatok

A versenyre 5 - 8 fős csapatok nevezhetnek. A nevezés feltétele, hogy a **csapat** **legalább két tagja** olyan jogászhallgató legyen, aki az **Alkotmányjog 2.** tárgy jelenlegi hallgatója vagy a tárgyat már teljesítette. A versenyre a Kar minden aktív hallgatói jogviszonnyal rendelkező hallgatója jelentkezhet.

A szervezők\* a versenyre csapattagként nem nevezhetnek.

A jelentkezési lapon megjelölt csapattagokhoz képest a csapatok összetétele a verseny során nem változtatható.

# A verseny szervezői

A verseny a Hallgatói Önkormányzat, az Alkotmányjogi Tanszék és a Közjogi Kör szervezésében valósul meg.

A verseny **szervezőinek listáját** a versennyel kapcsolatos dokumentumok között kell közzétenni. \*Szervezőnek minősül az, aki ezen a listán szerepel.

# A zsűri

A verseny szóbeli fordulójára a szervezők a szakma elméleti és gyakorlati szakemberei közül kérnek fel legalább három tagot a csapatok értékelésére.

A zsűri tagjai előre **meghatározott szempontok** szerint értékelik a csapatokat és alakítják ki a verseny végeredményét.

# A szóbeli forduló menete

## Az általános vita

Az általános vitában minden csapatnak első körben 10-10 perc áll rendelkezésére álláspontja kifejtésére. A következő körben minden csapat további 3-3 percben szólhat hozzá a vitához.

## Módosító javaslatok

A törvényjavaslat kiválasztását követően, a szóbeli fordulót megelőzően kell módosító javaslattal készülniük a csapatoknak. Az egyes csapatok szerepeik szerint „zárt borítékban” kapnak utasítást arra nézve, hogy milyen célt kell követniük a javaslat sorsát illetően (tehát pl.: módosítással támogatja, elutasítja stb.).

## A részletes vita

A módosító javaslatok tárgyalása történik a bizottságok előtt. A bizottságot vezető elnököt a Közjogi Kör adja.

# Értékelés

A beadvány értékelésének szempontjai objektívek, megadott pontrendszer szerint kerül kiválasztásra a tárgyalt javaslat. A fő szempontok: (1) alkotmányjogi érvelés minősége, feszessége; (2) az indokolás minősége, koherencia; (3) a megadott kategóriákon belül választott téma mélysége, komolysága; (4) formai szempontok.

A szóbeli fordulón a csapatok értékelésének középpontjában a csapatonként megadott szerepnek és célnak megfelelő, helytálló alkotmányjogi érvelés áll. A csapatok tehát a saját szerepük, céljuk érvényesítésének céljából felépített alkotmányjogi érvelésük alapján kerülnek értékelésre.

A fentiek alapján a zsűri az egész napos szereplés alapján választja ki az általa legsikeresebbnek ítélt csapatot. A nyertes csapat egy egész napot tölthet el az Országgyűlésben, ahol egy kísérő társaságában betekintést nyerhetnek a parlamenti munkába.

A csapatok mellett az egyéni teljesítmény is díjazásra kerül, különdíjak formájában. A különdíjak: **„Legjobb szónok”, „Legjobb felszólalás”, „Legjobb bizottsági tag”**. E díjak függetlenek a csapatok díjazásától, pontozásától.

# Joganyagok

A versenyen használandó joganyagok és kijelölt rendelkezések listáját a szervezők teszik közzé az AJ2 tárgy vizsgakövetelményének és a záróvizsga-követelménynek a törvényalkotásra vonatkozó joganyaga alapján (Alaptörvény, Házszabály, Ogytv.).

# Segítők

A csapatok mentorálasát a Közjogi Kar azon tagjai végzik, akik a versenyen bizottsági elnökként is működnek. A felkészülés folyamán a résztvevő csapatok bármilyen nehézség esetén kérhetik e személyek segítségét. Az egyes csapatok beosztásra kerülnek az egyes mentorok mellé.